Mendi Urruzuno

**Mendi Urruzuno, (Karmele Urruzuno Bermudez)** (Orereta-Errenteria, Gipuzkoa, 1971ko martxoaren 22a) argazkilari, ekintzaile kultural eta gizarte-eragile euskaltzale eta feminista da. Hainbat arlotan nabarmendu da, komunitateko proiektu eta ekitaldi soziokultural ezberdinen dokumentazioan eta, Albaola Itsas Kultur Faktoriarekin duen lankidetzari esker, baita itsas argazkigintzan ere.

## Ibilbide artistikoa 
Txikitatik izan du harreman estua argazkilaritzarekin: etxean kamera txiki bat zuten, eta amak leku guztietara eramaten zuen. 2008an erabaki zuen ikasketak egitea Donostiako Ivasfot Euskal Argazkilaritza Erakundean.  

Argazkilaritza zaletasunetik ogibidera igaro zen, argazkigintza profesioa bihurtuz.

Bere burua argazkilari baino gehiago “argazkigile” gisa definitzen du. Urruzunok argazki artistikoagoetara egin du bidea, paisaia zuzenetatik urrunduz. Desenfokea, mugimendua eta zirrikituak gustuko ditu, eta bere argazkiek barruko mugimenduak transmititzen dituzte, analogikoaren erritmoan lan egitea nahiago luke, beste tenpo batean, baina... Bertan dihardu 2002an Albaolako kideak ezagutu zituenetik, “Albaola unibertsoa” (zuhaitzak, egurra, ontziak...) dokumentatzen itsas-ondarea jasotzeko helburuarekin. 

2014tik**,** XVI. mendeko *San Juan* baleontziaren erreplika zientifikoaren eraikuntza-abenturan murgilduta, proiektu honen dokumentazio fotografikoan dihardu.

## Albaola. San Juan baleontziaren garapena 

Fitxategi:Albaola San Juan baleontzia I.jpg|Albaola San Juan baleontzia I
Fitxategi:Albaola San Juan baleontzia II.jpg|Albaola San Juan baleontzia II
Fitxategi:Albaola San Juan baleontzia III.jpg|Albaola San Juan baleontzia III
Fitxategi:Albaola San Juan baleontzia IV.jpg|Albaola San Juan baleontzia IV
Fitxategi:Albaola San Juan baleontzia V.jpg|Albaola San Juan baleontzia V.
Fitxategi:Albaola San Juan baleontzia VI.jpg|Albaola San Juan baleontzia VI
Fitxategi:Albaola San Juan baleontzia VII.jpg|Albaola San Juan baleontzia VII
Fitxategi:Albaola San Juan baleontzia VIII.jpg|Albaola San Juan baleontzia VIII

### Beste proiektu batzuk 
2004ean "Bixotz tamipada'c" liburuko argazkiak, Errenteriako Mikelazulo kultur elkartearekin Senegalera egindako bidai baten kronika. (Mikelazulo 2004). 

2018an autoeditatu zuen Barrubaso liburua, bere barne munduko bidaia modura. Hitzik gabeko lan pertsonala da. Orotara 63 ale, banan bana eskuz muntatu zituen.   

2019an Oñatiko Argi Festibalean erakusgai. 

2019tik Errenteriako Emakumeen Etxean egiten diren jarduera desberdinak dokumentatzen ditu, programazioak zein eskola feministako ekintza ezberdinak. 

2020ean «Herribirusa» kale**-**erakusketa. Errenteriako kaleetan egindako argazkiekin, pandemiaren garaian herri-bizitzaren inguruko sorkuntza kolektiboa bildu zuen, artea gizarte-testuinguru zail batean kaleetara ateraz.

2020ean 700. urteurrena. "Balkoi eta leiho biziak" proiektua**.** Komunitate baten inplikazioa jasotzeko helburuz egindako argazki bilduma. 

2021ean «E700 Herri Instalazioa»: Errenteriako hainbat artistaren (Kukai, Ereintza, Albaola besteak beste) elkarlaneko lana bildu zuen, argazkilariaren parte-hartzearekin, tokiko artea espazio publikoan erakutsiz.

## Iruditegia 

Fitxategi:Barrubaso azala.jpg|Barrubaso azala
Fitxategi:Barrubaso I.jpg|Barrubaso I
Fitxategi:Herribirusa.jpg|Herribirusa
Fitxategi:Herribirusa II.jpg|Herribirusa II
Fitxategi:E700 kale instalazioa.jpg|E 700 Kale instalazioa

thumb|239x239px|Erakusketa

### Egile-argazkiak, zein argazki erakusketa kolektiboak 
* 2010ean Oiartzungo Garmendi txokolategian. 
* 2011an Hondarribiako Modotti argazki galerian. 
* 2016tik 2019ra. Hernaniko Biteri kultur etxean.
* 2019an Oñatiko Argi festibala.
* 2025ean «Hamaika emakume, hamaika erronka» erakusketa**.** Intxaurrondoko kultur etxeak Martxoak 8aren harira enkarguz sortua. Mendi Urruzunoren argazki-lan eta Naiara Rodriguez Garayarren  testuek osatutako erakusketak emakumeen erronken gaia lantzen du.

### Kolaborazioa desberdinak 
Bere argazkiak sarritan ikus daitezke konta ezin diren liburu edota hainbat komunikabide ezberdinen argitalpenetan.

## Erreferentziak  
## Kanpo estekak 
*Mendi Urruzuno. Oarsoaldeako Hitzan agertutako artikuluak.